2022. május 2.

Munkabiztonság és egészégvédelem

„Biztonságos munkahely” címet nyert a Henkel két magyarországi gyára

**A Henkel körösladányi és környei gyára elnyerte az Innovációs és Technológiai Minisztérium által meghirdetett „Együttműködés a munkahelyek biztonságáért” program „Biztonságos munkahely” címét. A folyékony mosó- és háztartási tisztítószereket előállító körösladányi üzem több mint 30 éve működik sikeresen Magyarországon, és kompetenciaközpontként regionális piacokat lát el. A környei ragasztógyár zöldmezős beruházásként 10 éve épült, multitechnológiás ragasztókat készít hazai és nemzetközi piacokra.**

Az Innovációs és Technológiai Minisztérium kiírt pályázatának az volt a célja, hogy bemutassa azokat a munkáltatókat, akik újszerű, hatékony módszerek, eszközök alkalmazásával csökkentik a munkavállalókat érő fizikai megterheléseket a munkahelyeken és a jogszabályokban kötelezően előírt követelményeket meghaladó műszaki, szervezési intézkedésekkel javítják az egészséget nem veszélyeztető, biztonságos munkavégzés feltételeit.

A Henkel „Előre mutató fejlesztések a munkavállalók fizikai igénybevételének csökkentése érdekében” című pályázati anyagában az üzemek gyártás-technológiájából, valamit a helyi sajátosságaikból adódóan a gépi- és kézi anyagmozgatás tevékenységére fókuszálva, egy átfogó ergonómia program során történt változások és eredményei kerültek bemutatásra.

A „Biztonságos munkahely” elismerésért járó díjat Tóth Erika, a Henkel körösladányi ügyvezető gyárigazgatója vette át az Innovációs és Technológiai Minisztérium Munkavédelmi Irányítási Főosztály EU-OSHA Nemzeti Fókuszpontja által szervezett „Fejlesztési irányok és irányított fejlesztések – új perspektívák a munkavédelem területén” címen megrendezett online konferencián.

A díjátadó esemény mellett a konferencia programelemeként Gregor Dávid a körösladányi gyár SHE vezetője bemutatta a Henkel pályázatában szereplő előremutató fejlesztéseket jó példával szolgálva a munkabiztonság és egészégvédelem területén.

„Nagyon büszkék vagyunk erre a rangos címre, mely elismeri a Henkel egészség és biztonság terén vállalt elkötelezettségét, erőfeszítéseit és eredményeit. A jövőben is azon leszünk, hogy kiemelten hozzájáruljunk a vállalat fenntarthatósági törekvéseihez” – mondta Tóth Erika ügyvezető gyárigazgató.

A Henkel elkötelezett és ambiciózus a biztonság és egészség területén is. A vállalat célja 2025-ig, 60%-kal javítani a munkahelyi egészség és biztonság teljesítményt millió munkaórára vetítve. Hosszútávú célunk a zéró munkahelyi baleset, valamint globális egészségügyi kampányainkkal munkavállalóink 90%-kának elérése.

A Henkelről

A Henkel kiegyensúlyozott és változatos portfólióval rendelkezik világszerte. Erős márkáival, innovációival és technológiáival a vállalat és három üzletága vezető piaci pozíciót foglal el mind az ipari, mind a fogyasztási cikkek terén. A Henkel Adhesive Technologies a ragasztószektor globális piacvezetője. A vállalat számos piacon és kategóriában vezető szerepet tölt be Laundry & Home Care és Beauty Care üzletágaival is. Az 1876-ban alapított Henkel több mint 140 év sikert tudhat maga mögött. A 2021-es pénzügyi évben a vállalat több mint 20 milliárd euró árbevételt és mintegy 2,7 milliárd euró korrigált üzemi eredményt ért el. A Henkelnek világszerte több mint 52.000 munkatársa sokszínű csapatot alkot, akiket az erős vállalati kultúra, a közös célok és értékek kötnek össze. A Henkel vezető szerepét a fenntarthatóság terén számos nemzetközi index és rangsor igazolja. A vállalat elsőbbségi részvényeit a német DAX tőzsdeindexben jegyzik. További információt a [www.henkel.com](file:///C:\Users\kommunik\Documents\BrunnerK\Corporate%20PR\1_External%20kommunikacio\1_Sajtokozlemenyek\fischerl\AppData\Local\Microsoft\Windows\INetCache\Content.Outlook\2MGCYH4Y\www.henkel.com) weboldalon talál.

**Kapcsolat**

**Henkel Magyarország Kft.**

Vállalati kommunikáció

Dispiter Dorottya

Tel. (1) 372-5555

Email: [vallalati.kommunikacio@henkel.com](mailto:vallalati.kommunikacio@henkel.com)